Všeobecne záväzné nariadenie obce Chocholná-Velčice č. 1/2007
Grantový program obce Chocholná-Velčice „S mladými pre mladých“

Obecné zastupiteľstvo obce Chocholná-Velčice (ďalej len obec) vo veciach územnej samosprávy v zmysle ustanovenia § 4 ods. 3 písm. g) a § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 7 ods. 4  zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov sa uznieslo na tomto všeobecne záväznom nariadení. 

§ 1

Predmet nariadenia

1) Toto všeobecne záväzné nariadenie (ďalej len „nariadenie“) upravuje pravidlá postupu pri poskytovaní dotácií na podporu projektov z grantového programu obce Chocholná-Velčice „S mladými pre mladých“ (ďalej len grantový program). 

2) Cieľovou skupinou projektov, pre ktoré je určená podpora grantového programu, sú deti a mládež obce (s trvalým pobytom v obci)  v nasledovnom členení:

	
	popis skupiny
	vekové rozpätie

	1.
	deti
	mladšie 
	6 - 9 rokov

	2.
	
	staršie 
	10 - 14 rokov

	3.
	mládež
	mladšia 
	15 - 19 rokov

	4.
	
	staršia 
	20 - 25 rokov


3) Žiadateľom môže byť 

- 
nezisková organizácia, ktorej hlavná činnosť je zameraná na mládež a pôsobí na území obce. Zástupcom žiadateľa je jej štatutárny zástupca.    

- 
fyzická osoba zo skupiny mládeže s trvalým pobytom v obci (je zároveň zástupcom žiadateľa), 
- 
neformálna skupina (min. 3 osoby) fyzických osôb zo skupiny mládeže, ktorej nad-polovičná väčšina má v obci trvalý pobyt a kde zástupcom žiadateľa je jeden z čle-nov skupiny s trvalým pobytom v obci,
4) Dotáciou sa rozumie nenávratné poskytnutie finančných prostriedkov.    

§ 2

Poskytovanie dotácie 
1) Obec v rozpočte na príslušný rozpočtový rok rozpočtuje v samostatnej položke roz-počtu prostriedky na poskytovanie dotácií z grantového programu. Rozpočtovaná výška po-ložky musí byť min. 2% celkových príjmov rozpočtu obce po odrátaní príspevkov základnej škole s materskou školou a zostatkov na účelových účtoch obce podľa schváleného rozpočtu na príslušný rok. 
2) Dotáciu môže obec poskytnúť žiadateľovi počas príslušného rozpočtového obdobia (po schválení rozpočtu), pričom jej poskytnutie nesmie ohroziť plnenie rozpočtu. Príslušným rozpočtovým obdobím je kalendárny rok, v ktorom sa začína realizácia podporeného projektu.    

3) Žiadateľovi môže obec poskytnúť dotáciu z grantového programu len na podporu projektu, ktorého ciele sú v súlade s cieľmi grantového programu. Žiadateľ sa musí priamo podieľať na samotnej realizácii projektu. 
4) Ciele grantového programu sú nasledovné:

a) zvýšenie kvality života detí a mládeže vlastnou aktivitou mládeže

b) vytváranie podmienok pre pravidelnú systematickú prácu s deťmi a mládežou,

c) podpora vlastných voľnočasových aktivít mladých ľudí v obci, 
d) podpora štruktúr, ktoré umožnia mladým ľuďom v obci aktívne sa podieľať na verejnom živote, 

e) zapojenie mladých do aktívneho demokratického občianskeho života v obci,  
f) podpora vzdelávania, zamestnanosti, sebarealizácie a všestranného rozvoja osobnosti mládeže,
g) podpora iných zmysluplných aktivít, výsledkom realizácie ktorých bude pozitívna zmena u cieľovej skupiny   

§ 3

Podmienky poskytovania dotácie

1) Obec môže na základe žiadosti poskytnúť žiadateľovi dotáciu na konkrétnu akciu, úlo-hu alebo účel použitia prostriedkov, ktoré sú v súlade s cieľmi grantového programu. Súčas-ťou žiadosti je projekt, ktorý poskytuje komplexný prehľad o účele poskytnutia dotácie.  

Projekt musí reagovať na aktuálne potreby cieľovej skupiny a na konkrétne miestne podmienky (je zmapovaná a zadefinovaná východisková situácia a potreba aktivít, ktoré pro-jekt predpokladá). 
2) V projekte musí(-ia) byť:

a) jasne stanovená cieľová skupina a jej špecifiká,
b) mladí ľudia aktívne zapojení do všetkých procesov - plánovanie, realizácia, hodno-tenie (ak je to možné), nie sú len objektom práce realizátorov projektu,

c) jasne stanovené ciele projektu, ktoré sú v súlade s cieľmi grantového programu,

d) aktivity naplánované tak, aby viedli k dosiahnutiu stanovených cieľov projektu,

e) reálny časový harmonogram aktivít. Typy a nadväznosť aktivít nemôžu byť náhod-né. Začiatok a koniec realizácie projektu musia byť určené jednoznačne uvedením dátumu. 
f) uvedený plán konkrétnych aktivít s ich popisom, podrobne spracovaný priebeh ich realizácie, ako aj metódy práce (nie iba súbor aktivít bez vnútornej súvislosti alebo všeobecný popis činnosti organizácie),
g) jasne formulované kvalitatívne výsledky (prínos pre deti a mladých ľudí), indikátory zmeny a nástroje na meranie zmeny,

h) jasne formulované kvantitatívne výstupy, indikátory úspešnosti a nástroje na mera-nie výstupov,
i) rozpočet projektu, členený na príjmy a výdavky, ktoré musia byť vyrovnané. Rozpočet musí odrážať realitu. Príjmy musia byť rozčlenené podľa ich zdrojov, s u-vedením požadovanej sumy z grantového programu. Výdavky musia byť rozčlene-né podľa účelu použitia.       

3) Žiadosť o poskytnutie dotácie z grantového programu predkladá žiadateľ v ľubovoľ-nom termíne v priebehu kalendárneho roka. 
4) Formulár žiadosti a projekt v 3 písomných exemplároch musia byť doručené na obec-ný úrad min. 60 dní pre začiatkom realizácie projektu. 

5) Dotáciu možno poskytnúť iba žiadateľovi, ktorý nemá voči obci alebo štátu žiadny ne-splnený záväzok. Túto skutočnosť dokladuje žiadateľ čestným prehlásením.  
6) Na poskytnutie dotácie z grantového programu nie je právny nárok. O poskytnutí dotá-cie rozhoduje starosta obce alebo príslušná hodnotiaca komisia. 
7) Každá poskytnutá dotácia podlieha ročnému zúčtovaniu s rozpočtom obce. Žiadateľ je povinný vyúčtovať prostriedky do doby, určenej zmluvou o poskytnutí dotácie.  

8) Poskytnuté finančné prostriedky, ktoré žiadateľ použil v rozpore s účelom použitia, alebo vôbec nepoužil, je povinný vrátiť na účet obce.  

9) Ak žiadateľ poruší zmluvné podmienky o poskytnutí dotácie, ďalšiu dotáciu obec môže poskytnúť tomuto žiadateľovi, len ak uplynulo najmenej 5 rokov po skončení roka, v ktorom bola dotácia poskytnutá. 

§ 4

Rozhodovanie o poskytnutí dotácie 

1) O poskytnutí dotácie rozhoduje:  

a) starosta obce do výšky 5.000,-Sk požadovanej čiastky,

b) v ostatných prípadoch hodnotiaca komisia, ktorú tvoria:
· starosta obce,

· členovia obecnej rady,

· predseda kultúrnej komisie,

· 2 zástupcovia mládeže (predseda a podpredseda obecnej rady mladých).

Komisia sa pri práci primerane riadi Rokovacím poriadkom komisií obecného zastupiteľstva obce Chocholná-Velčice. 
2) O poskytnutí dotácie rozhodne určený orgán do 30 dní po podaní žiadosti. Pri rozho-dovaní posudzuje najmä nasledovné kritériá:
· splnenie podmienok tohto grantového programu,

· veľkosť cieľovej skupiny,

· realizovateľnosť a myšlienková  prepracovanosť projektu,

· počet mladých ľudí, podieľajúcich sa na realizácii projektu,

· invenčnosť, zaujímavosť a kreatívnosť projektu,

· termín predloženia žiadosti,

· doba pôsobenia výsledkov projektu,

· účel použitia požadovanej dotácie (podľa štruktúry výdavkov),

· výška požadovanej dotácie v pomere k celkovým nákladom projektu,
· výška požadovanej dotácie v pomere k iným zdrojom príjmov projektu.
3) V prípade poskytnutia dotácie starosta obce do 30 dní po rozhodnutí o poskytnutí dotácie uzavrie so žiadateľom zmluvu o poskytnutí dotácie. Zmluva musí mať písomnú formu a musí obsahovať: 

a) účel a podmienky použitia dotácie,

b) výšku dotácie a spôsob jej poskytnutia, 

c) určenie zodpovednej osoby žiadateľa, 

d) spôsob a termín vyúčtovania dotácie, 

e) spôsob a forma preukázania splnenia účelu použitia dotácie, 

f) zodpovednosť za porušenie finančnej disciplíny.

4) V prípade neposkytnutia dotácie starosta obce do 14 dní po rozhodnutí o neposkytnutí dotácie oznámi túto skutočnosť žiadateľovi. 

§ 5

Vyúčtovanie poskytnutej dotácie

1) Žiadateľ, ktorému bola poskytnutá dotácia, je povinný predložiť obci vyúčtovanie projektu do 30 dní odo dňa, kedy mal byť projekt ukončený. 

2) Vyúčtovanie obsahuje správu o realizácii projektu, vyúčtovanie projektu v porovnaní s rozpočtom, doklady o splnení účelu poskytnutia dotácie a kópie účtovných dokladov, preu-kazujúcich vynaložené výdavky.  

3) Za vyúčtovanie dotácie zodpovedá: 

a. za žiadateľa zástupca žiadateľa,
b. za obec starosta obce. 

4) Vyúčtovanie sa považuje za uzavreté po jeho odsúhlasení hlavným kontrolórom a sta-rostom obce. Finančné prostriedky, ktoré boli použité v rozpore s účelom použitia alebo ne-boli vôbec použité, je žiadateľ povinný vrátiť na účet obce najneskôr do 14 dní po odsúhla-sení vyúčtovania. 

§ 6

Zodpovednosť za porušenie finančnej disciplíny  

     
Pri porušení finančnej disciplíny žiadateľom obec postupuje podľa § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. 

§ 7

Záverečné ustanovenia

1) Toto všeobecne záväzné nariadenie č.1/2007 schválilo obecné zastupiteľstvo obce Chocholná-Velčice na svojom zasadnutí dňa 9. marca 2007 uznesením č. 1/07-OZ, písm. g).
2) Toto všeobecne záväzné nariadenie nadobúda účinnosť 15. dňom od jeho vyhlásenia. 

V Chocholnej -Velčiciach 9. marca 2007 

Vyvesené na úradnej tabuli dňa:
12. marca 2007
Zvesené z úradnej tabule dňa:
........................
Ing. Ľubomír Škriečka

starosta obce Chocholná-Velčice

   logo grantu
Žiadosť o dotáciu z grantového programu obce Chocholná-Velčice   
S MLADÝMI  PRE MLADÝCH            
1. Základné informácie o projekte

	Názov žiadateľa

	Názov projektu

	Hlavný cieľ projektu


	Doba trvania projektu od

	do


	Celkové náklady projektu v Sk

	Výška požadovanej dotácie v Sk


	Miesto realizácie projektu:

	Stručné zhrnutie projektu (maximálne 10 viet)




2.  Informácie o žiadateľovi
	Zástupca žiadateľa:

	Adresa:

	Telefón/Fax
	E-mail 



	Mobil
	www

	IČO / dátum narodenia
	DIČ:

	Predmet činnosti organizácie / zoznam členov neformálnej skupiny


3. INFORMÁCIE O PROJEKTE 
3.1 Cieľová skupina projektu - aká je veková skupina, pre ktorú je projekt určený

	


3.2 Prečo potrebuje cieľová skupina projekt (opis východiskovej situácie projektu) 

	


3.3 Ciele projektu
	


3.4 Aktivity pre naplnenie cieľov projektu

	


3.5 Akým spôsobom bude oslovená cieľová skupinu projektu 

	


3.6 Ako sú do projektu zapojení mladí ľudia
	


3.7 Spôsob monitorovania a hodnotenia priebeh a výstupy projektu
Aké ukazovatele úspešnosti budete sledovať? (uveďte aspoň tri konkrétne príklady kvalitatívnych a kvantitatívnych ukazovateľov)

	


3.8 Ako bude informovaná o projekte verejnosť 

	


3.9 Ako budú pokračovať aktivity projektu po jeho skončení?

	


Vyhlasujem, že všetky údaje uvedené v tejto žiadosti sú pravdivé a presné.

ŽIADATEĽ:
..................................                                                         ........................................................................               
          dátum             





  podpis zástupcu žiadateľa                 
Prílohy žiadosti: 

□ projekt 
□ rozpočet projektu členený na príjmy a výdavky, ktoré musia byť vyrovnané. Roz-počet musí odrážať realitu. Príjmy musia byť rozčlenené podľa ich zdrojov, s uve-dením požadovanej sumy z grantového programu. Výdavky musia byť rozčlene-né podľa účelu použitia.       

□ slovný komentár k jednotlivým položkám rozpočtu  

a 

ak žiadosť predkladá organizácia, je potrebné priložiť:

□ kópiu dokladu o pridelení IČO
□ doklad o menovaní (zvolení) štatutárneho zástupcu
□ čestné vyhlásenie žiadateľa, že nemá voči obci alebo štátu žiadny nesplnený záväzok 
ak žiadosť predkladá neformálna skupina, je potrebné priložiť:

□ zoznam členov neformálnej skupiny, v ktorom je uvedené meno a priezvisko, rok narode-nia, adresa trvalého bydliska každého jej člena spolu s ich podpismi.
PAGE  

